FELHÍVÁS PARTNERSÉGI EGYEZTETÉSRE

Balatonfőkajár

településrendezési eszközeinek módosítása

Balatonfőkajár Község Önkormányzat Képviselő-testülete a településrendezési eszközök módosítását tervezi az M7 autópálya 16+249 (M0) – 90+603 (Balatonvilágos) km. szelvények közötti szakasz fejlesztésének megvalósítása érdekében.

A terv egyeztetése a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről 419/2021. (VII. 15.) Korm. rendelet szerint egyszerűsített eljárás szerint történik, tekintettel arra, hogy a beruházás nemzetgazdasági szempontból kiemelt jelentőségű.

A partnerek véleményének megismerése céljából a módosításokról a lakossági tájékoztató készült, mely megtekinthető az önkormányzati honlapon, az E-TÉR felületen és ügyfélfogadási időben a Polgármesteri Hivatalban.

A tervekkel kapcsolatban a partnerek a véleményezési szakaszban javaslatot, észrevételt tehetnek, valamint véleményt nyilváníthatnak.

A partnerségi véleménynyilvánítás határideje: 2025. február hó 3-tól – 2025. február hó 13-ig.

Javaslatot, észrevételt tenni a megadott véleményezési határidőben

az elkészült tájékoztatóval kapcsolatban

a polgármesterhez címzett, írásban benyújtott, szövegszerű, indoklással ellátott észrevételben lehet.

A veszélyhelyzet ideje alatt egyes szervezetek működésére vonatkozó, továbbá egyes közigazgatási eljárási szabályok megállapításáról szóló 146/2023. (IV. 27.) Korm. rendelet értelmében a tájékoztatás, véleménynyilvánítás és egyeztetés elektronikus úton is lefolytatható., ezért az önkormányzat személyes megjelenést igénylő lakossági fórumot nem hirdet meg.

Balatonfőkajár, 2025. február hó 3.

 Forró Zsolt s.k.

 polgármester